


       Na osnovu   Odluke o kriterijima i postupku raspodjele sredstava utvrđenih u razdjelu 20
odobrenih  u  Budžetu  Unsko-sanskog kantona za 2026. godine    broj:03-02-44-502/26    od 16.04.2026.godine ministar Ministarstva poljoprivrede, vodoprivrede i šumarstva, objavljuje: 

                                                          JAVNI POZIV                                                                             za kandidovanje projekata za dodjelu sredstava – koncesije vode Ministarstva  poljoprivrede, vodoprivrede i šumarstva za 2026. godinu 
 
I  PREDMET JAVNOG POZIVA 
Predmet javnog poziva je javno prikupljanje prijava gradova/općina  za dodjelu sredstava  od prihoda prikupljenih na osnovu zakupa javnog vodnog dobra-koncesije vode, utvrđena u Budžetu Unsko-sanskog kantona za 2026. godinu u razdjelu 20, ekonomski kod 615 100 KAU022 na poziciji Kapitalni grantovi drugim nivoima – Koncesije za vode, za preostali  iznos od 59.614,69 KM (pedestdevethiljadašestočetrnest 69/100 KM), raspoređuju se za projekte s ciljem omogućavanja ostvarivanja prava  na eksploataciju prirodnih resursa – voda,   revitalizacije izvorišta i toka voda koja su dati ili se mogu dati na koncesiju, izgradnje/sanacije vodnih objekata u funkciji korištenja predmeta koncesije i ekološke zaštite flore i faune na i u predmetima koncesije u cilju ublažavanja negativnih posljedica nad predmetom koncesije. 
 
 II PRAVO UČEŠĆA 
Pravo na podnošenje prijava imaju  gradovi/općine  sa područja Unsko sanskog kantona sa jednim projektom.Kako se radi o realizaciji preostalog iznosa sredstava   utvrđenih  u Budžetu Unsko-sanskog kantona za 2026. godinu u razdjelu 20, ekonomski kod 615 100 KAU022 na poziciji Kapitalni grantovi drugim nivoima – Koncesije za vode, gradovi/općine kojima je odobren projekat po Javnom pozivu broj:08/04-21-11870-13/25 od 13.12.2025.godine nemogu učestvovati u ovom Javnom pozivu.
 
 III POTREBNA DOKUMENTACIJA ZA KANDIDOVANJE PROJEKATA 

(1) Uz prijavu za učešće u Javnom pozivu i projekat za koji se traži dodjela sredstava, podnosilac obavezno dostavlja sljedeću dokumentaciju isključivo u originalu ili ovjerenoj fotokopiji: 
a) Popunjen, potpisan i ovjeren prijavni Obrazac OPK (Aneks III)  koji se preuzima na web stranici Vlade Unsko-sanskog kantona www.vladausk.ba (u dijelu Javni pozivi);
b) Izjava o visini vlastitog učešća u implementaciji kandidovanog projekta koja je potpisana i ovjerena od odgovorne osobe sa naznačenim iznosom vlastitog učešća, zajedno sa izvodom iz Budžeta jedinice lokalne samouprave; 
c) Ako postoji drugi investitor ( koncesionar ili drugi partneri u projektu) dostavlja se dokaz o visini sredstava kojima će isti sufinansirati projekat (sporazum o saradnji ili ugovor ili drugi dokument kojim se dokazuje da su sredstva obezbjeđena za kandidovani projekat),
d)  Ukoliko se kandidira izrada projekta, dostavlja se ovjeren projektni zadatak;
e)  Odobrenje za građenje za projekte revitalizacije izvorišta voda, odnosno izgradnju/sanaciju javne lokalne putne infrastrukture u funkciji korištenja predmeta koncesije  (u obrascu OPK navesti podatke o projektnoj dokumentaciji);
f)  Finansijski izvještaj za prethodnu godinu, ako su korištena budžetska sredstva Unsko-sanskog kantona od koncesija; 
(2) Prijave dostavljeni nakon isteka roka iz Javnog poziva, ne razmatraju se i vraćaju se podnosiocu neotvoreni.
(3) Prijave koji ne ispunjavaju formalno-pravne uvjete ( nepotpuni i neuredni zahtjevi,  zahtjevi koji sadrže dva ili više projektnih prijedloga/projekata ili projekat koji nije predmet Javnog poziva, kao i zahtjevi uz koje sva dokumentacija nije dostavljena u originalu ili ovjerenoj kopiji) Komisija Ministarstva ne razmatra i o istom obavještava podnosioca zahtjeva u pisanoj formi. Protiv dostavljene obavjesti podnosioci zahtjeva imaju pravo na prigovor ministru Ministarstva u roku od 5 dana od dana prijema obavijesti. Odluka ministra o prigovoru je konačna.






IV NAČIN PODNOŠENJA PRIJAVE 

Prijave se dostavljaju u zatvorenoj koverti sa popisom dostavljenih priloga, s tim da se za predloženi projekat dostavlja popunjen OPK obrazac, koji se preuzima sa web stranice Vlade USK (www.usk.ba). 
Na koverti čitko napisati: 
MINISTARSTVO  POLJOPRIVREDE,VODOPRIVREDE I ŠUMARSTVA UNSKO SANSKOG KANTONA 
Alije Đerzeleza broj 2, 77000 Bihać 
[bookmark: _GoBack]Javni poziv za kandidovanje projekata za dodjelu sredstava- koncesije vode Ministarstva  poljoprivrede,vodoprivrede i šumarstva za 2026. godinu 
“NE OTVARAJ- otvara Komisija za utvrđivanje i provođenje Javnog poziva

V ROK ZA PODNOŠENJE PRIJAVA 
Rok za dostavljanje prijava ističe 15 dana od  objave u sedmičnom listu 	Krajina. 
Prijave dostavljene nakon isteka roka iz Javnog poziva vraćaju se podnosiocu neotvorene. 

VI KRITERIJI ZA ODABIR PROJEKATA

Postupak Javnog poziva vrši komisija za provođenje Javnog poziva za raspodjelu sredstava Kapitalnih grantova drugim nivoima-Koncesije za vode(u daljem tekstu: komisija)koju imenuje ministar sa zadatkom da prikuplja prijave za dodjelu sredstava, utvrđuje njihovu blagovremenost,provjerava potrebnu dokumentaciju za kandidovanje  projekata i vrši odabir kiandidovanih projekta na osnovu posebnih kriterija,za sljedeće kategorije projekta: 
 

          1. Opći kriteriji za kandidovanje projekata za sufinansiranje
Odabir kandidovanih projekata koji ispunjavaju uvjete iz Javnog poziva, Komisija Ministarstva vrši za sljedeće kategorije projekata:
a) Projekti prema njihovoj svrsi:
1) Izrada studija o ekonomskoj opravdanosti dodjele koncesije na vodama sa potrebnim istraživanjima;
2) Revitalizacija izvorišta i toka voda koja su dati ili se mogu dati na koncesiju;
3) Izgradnja/sanacija vodnih objekata u funkciji korištenja predmeta koncesije;
4) Realizacija projekata ekološke zaštite flore i faune na i u predmetima koncesije u cilju ublažavanja negativnih posljedica nad predmetom koncesije. 
 b) Projekti koji imaju osigurano vlastito učešće ili koje sufinansiraju donatori, kreditori ili drugi subjekt, iskazano kao procenat od procijenjene vrijednosti kandidovanog projekta.

2. Posebni kriteriji na osnovu koji se boduju projekti
(1) Posebni kriteriji na osnovu kojih Komisija Ministarstva vrši odabir i bodovanje  projekata su  njihova svrha i  iznos vlastitog učešća ili učešća koncesionara ili drugog partnera u projektu, iskazano kao procenat od procijenjene vrijednosti kandidovanog projekta:  

a) Bodovanje kandidovanih projekata prema njihovoj  svrsi:
                                                                                                                               max bodova
1) Izrada studija o ekonomskoj opravdanosti dodjele koncesije                                   20
na vodama sa potrebnim istraživanjima;

2) Revitalizacija izvorišta i toka voda koja su dati ili se
 mogu dati na koncesiju;                                                                                            40
       3)   Izgradnja/sanacija  vodnih objekata u funkciji                                                         30
            korištenja predmeta koncesije.
      
       4)   Realizacija projekata ekološke zaštite flore i faune na i u predmetima
            koncesije u cilju ublažavanja negativnih posljedica nad predmetom koncesije.       20
              
b) Bodovanje kandidovanih  projekata prema iznosu vlastitog učešća ili učešća koncesionara ili drugog partnera u projektu iskazano kao procenat od procijenjene vrijednosti kandidovanog projekta:
                                                                                                                                  Max bodova
1)      50 %;                                                                                                                        20 
2)  20-30%                                                                                                                         10
3)  do 20 %                                                                                                                          5

(2) U slučaju jednakog broja bodova prednost se daje projektu čija realizacija bi imala veći stepen zaštite prirodnog resursa koji je predmet koncesije.

(3) Ukoliko zbir iznosa obračunatog finansiranja/sufinansiranja  svih pojedinačnih zahtjeva bude veći od iznosa sredstava utvrđenih  u članu 17. Odluke o kriterijima i postupku raspodjele sredstava utvrđenih u razdjelu 20 odobrenih u Budžetu Unsko-sanskog kantona za 2026. godine broj:03-02-44-502/26 od 16.04.2026.godine izvršit će se proporcionalno smanjenje svih odobrenih pojedinačnih iznosa.                                                                                                              

 
VII OBAVJEŠTENJE O DISKVALIFIKACIJI I PRIGOVOR 

1) Nakon dostavljenog izvještaja Komisije, ministar Ministarstva utvrđuje preliminarnu rang listu uspješnih projekata za finansiranje/sufinansiranje u skladu sa raspoloživim sredstvima, koja se objavljuje na službenoj web stranici Vlade Unsko-sanskog kantona (www.vladausk.ba u dijelu Javni pozivi).
(2) Podnosioci zahtjeva čiji su projekti bodovani, imaju pravo prigovora na preliminarnu listu uspješnih projekata iz stava (1) ovog člana, ministru Ministarstva u roku od 5 dana od dana objave preliminarne rang liste.
(3) Odluka ministra Ministarstva po prigovoru iz prethodnog stava je konačna. Nakon rješavanja svih podnesenih prigovora  iz stava (2) ovog člana, ministar Ministarstva  utvrđuje konačnu rang listu uspješnih projekata i objavljuje je na službenoj stranici (www.vladausk.ba u dijelu Javni pozivi).
            
VIII POTPISIVANJE UGOVORA O PRENOSU SREDSTAVA 
Ministarstvo će sa grad/općina  sa konačne rang liste zaključiti   Ugovor, kojim  se detaljnije utvrđuju prava i obaveze ugovorenih strana u realizaciji odobrenog projekta,uključujući i način i dinamiku doznačavanja sredstava odobrenih u Bužetu. 
IX OPĆE ODREDBE 
Ovaj Javni poziv biće objavljen na službenoj web stranici Unsko sanskog kantona www.usk.ba  i  u sedmičnom listu Krajina koji se disribuira na području Unsko –sanskog kantona. 
Za dodatne informacije podnosioci prijava mogu se obratiti Ministarstvu  prije isteka roka za podnošenje prijava i to putem maila: poljoprivreda@vladausk.ba ,
Kontakt osobe: Haris Redžić; telefon: 037-971-211


Broj: 08/4-21-6959-   /26				               M I N I S T A R
Bihać: 01.07.2026.godine                                            _______________________                                                                                                 
                                                                                         Mr.sci. Edvin Alijanović






	





















